
Бүген Татарстан Премьер-министры Алексей Песошин Чаллыга эш сәфәр кыла.

Белем көнендә ТР Министрлар Кабинеты башлыгы 16 нчы мәгариф үзәгендә һәм 57 нче гимназиядә булды, шулай ук 132 нче «Сандугач» балалар бакчасын ачуда катнашты.

Чарада шулай ук Россия Дәүләт Думасы депутаты Әлфия Когогина, Чаллы мэры Наил Мәһдиев, башка рәсми затлар катнашты.

Алексей Песошин, 16 нчы мәгариф үзәгендә тантаналы линейкада чыгыш ясап, яңа уку елында барлык укучыларны – Татарстан Хөкүмәте һәм Татарстан Республикасы Рәисе Рөстәм Миңнеханов исеменнән котлады.

"Быел Татарстанның 57 меңнән артык баласы беренче сыйныфка барачак, - дип искәртте Алексей Песошин. - Төзүчеләр республикада 11 яңа мәктәп төзеделәр. Сезнең мәктәп матур, уңайлы, иркен килеп чыккан, монда укучыларның потенциалын ачу өчен барысы да бар.

Татарстан Премьер-министры мәктәп директоры Рамил Садриевка компьютер җиһазлары сатып алуга сертификат тапшырды.

Башлангыч сыйныфлар кабинетлары өч катлы аерым блокта урнаштырылган. Белгечләр программа тәэминаты һәм интерактив-акбур комплексы урнаштырганнар, анда өч такта бар: гадәти, интерактив һәм маркер. Идәннәрдә уңайлы пуфлар урнаштырылган. Укучылар өчен өч дәрәҗә су фильтрлаулы эчү фонтаннары урнаштырылган. Ашханә бер тапкыр 530 кешене кабул итүгә исәпләнгән. Химия кабинеты янында подиум һәм пыяла күчермәле дивар бар. Территориядә волейбол, баскетбол, футбол мәйданчыклары, йөгерү юллары, озынлыкка сикерү секторы бар. Көч спорт төрләре белән шөгыльләнү өчен дә урын табылган. Бинаның үзендә ике бассейн бар.

"Безнең мәктәптә 3D-очколы кабинет (голографик технологияләр кабинеты) VR-очколы 28 эш урынына, бөтен кабинетларга комплекслар урнаштырылган», - дип сөйләде Рамил Садриев.

Тагын бер яңа белем бирү учреждениесе 57 нче гимназия "Притяжение" микрорайонында урнашкан. Мәктәп территориясе 3 га тирәсе. Керү бары тик битләрне өйрәнеп тикшерүче (Face ID) белән җиһазландырылган үткәрү пункты аша гына мөмкин. Мәктәп 1501 урынга исәпләнгән. Яңа уку елында биредә 36 сыйныф булачак. Шулардан башлангыч мәктәпнең 17 сыйныфы һәм төп мәктәпнең 15 сыйныфы (425 укучы), шулай ук урта мәктәпнең дүрт сыйныфы (99 укучы).

Мәктәптә тхэквондо, футбол һәм башка төрләр буенча секцияләр оештырыла. Физкультура һәм йөзү буенча дәресләр ике бассейнда узачак: кече һәм зур. Объектның икенче катында иң яхшы укучылар, чыгарылыш укучылары һәм педагоглар сурәтләре булган стендлар урнаштырылган. Диварлар мотивацион фразалар белән бизәлгән. Мәктәп чаралары өчен 750 урынга исәпләнгән зур актлар залы төзелгән. Кабинетлар һәм лабораторияләр дәресләр өчен кирәкле барлык әйберләр белән җиһазландырылган. Робототехника өчен аерым сыйныф бар. Холларда һәм коридорларда ял итү өчен урыннар күп. Тәнәфес вакытларында шахмат уйнау өчен махсус зоналар бар. Шулай ук гимназистлар иркен китапханәдә ял итә алачак. Монда утырырга мөмкин булган оригиналь подиумнар урнаштырылган.

Балаларны үстерү үзәге - 132 нче балалар бакчасы "Яшьлек" торак микрорайонында урнашкан һәм мәктәпкәчә белем бирү учреждениеләрендә өч яшькә кадәрге балалар өчен яңа урыннар булдыру программасы буенча төзелгән.

"Бу балалар бакчасы - иң зурларның берсе, 340 урынга исәпләнгән, биредә 18 төркем бар. Бинада сыйфатлы тәрбия процессы өчен барлык шартлар да тудырылган", - дип ассызыклады Алексей Песошин.
Белем көнендә Алексей Песошин Чаллыда ике яңа мәктәп һәм балалар бакчасы ачты